Vrou gooi pasgebore baba by venster op 7de verdieping uit
JY LEES NOU Vrou gooi pasgebore baba by venster op 7de verdieping uit
’n Vrou wat blykbaar haar swangerskap vir haar vriend weggesteek, in sy woning die lewe geskenk en toe haar pasgebore babadogter deur ’n venster op die sewende verdieping na haar dood gegooi het, is volgens die polisie in New York in hegtenis geneem.
Sy word nou deur aanklagte van moord en manslag in die gesig gestaar.
Bronx Mother Charged With Murder After Baby Is Thrown From 7th Floor Window, Authorities Say http://t.co/Vx4UMrmNto pic.twitter.com/vd2jCN6FNB — NYT Metro Desk (@NYTMetro) September 30, 2015
Volgens die polisie het hulle Jennifer Berry se babadogter, met haar naelstring nog vas, Maandag in ’n binnehof by haar vriend se woonstelgebou gevind. Hulle het na die gebou gegaan nadat hulle ’n noodoproep ontvang het dat ’n baba by ’n venster uitgeval het.
Die baba se dood word beskou as manslag; dit beteken sy is lewend gebore. ’n Lykskouing het onthul dat die baba dood is aan beserings wat deur krag veroorsaak is.
Berry (33) is Dinsdag onder polisiebewaking aangehou in afwagting op haar aanklag. Dit was nie duidelik of sy ’n prokureur gehad het nie.
Berry se vriend het aan die polisie gesê hy was in ’n ander vertrek toe die baba gebore is en toe sy by die venster uitgegooi is. Volgens die polisie het hy aan ondersoekbeamptes gesê hy was nie bewus van die gebeure nie en het nie geweet sy vriendin is swanger nie.
Hulle het gesê dit is nie duidelik hoeveel tyd verloop het tussen die baba se geboorte en haar val deur die venster nie.
Bronne: NYT Metro Desk, Daily Mail